ddrg/super_eurlex huggingface dataset:
Τροποποιημένη πρόταση κανονισμού (ΕΚ) του Συμβουλίου όσον αφορά τροποποίηση του κανονισμού (ΕΟΚ) αριθ. 3950/92 για τη θέσπιση συμπληρωματικής εισφοράς στον τομέα του γάλακτος και των γαλακτοκομικών προϊόντων (1) (94/C 125/05) (Κείμενο που παρουσιάζει ενδιαφέρον για τον ΕΟΧ) COM(94) 150 τελικό - 94/0067(CNS)

(Υποβλήθηκε από την Επιτροπή, σύμφωνα με το άρθρο 189 Α παράγραφος 2 της συνθήκης ΕΚ, στις 18 Απριλίου 1994)

Στις 24 Μαρτίου 1994, η Επιτροπή υπέβαλε στο Συμβούλιο την ανωτέρω πρόταση.

Βάσει του κανονισμού (ΕΚ) αριθ. 647/94 της Επιτροπής, ο οποίος δημοσιεύθηκε στην Επίσημη Εφημερίδα των Ευρωπαϊκών Κοινοτήτων, αριθ. L 80 της 17. 3. 1994, οι συνολικές ποσότητες αναφοράς που καθορίζονται στο άρθρο 3 του κανονισμού (ΕΟΚ) αριθ. 3950/92 του Συμβουλίου προσαρμόζονται από την 1η Απριλίου 1993. Εξάλλου, πρέπει να συναχθούν τα συμπεράσματα από τους λεπτομερέστατους ελέγχους που διενεργήθηκαν στην Ιταλία. Συνεπώς, η αρχική πρόταση της Επιτροπής τροποποιείται ως εξής:

1. Στην τρίτη αιτιολογική σκέψη, στο δεύτερο τμήμα της πρότασης, οι όροι «τα δύο αυτά τελευταία κράτη μέλη» αντικαθίστανται από τους όρους «τα τρία κράτη μέλη» και στο δεύτερο και τρίτο τμήμα της πρότασης οι όροι «για την Ελλάδα» αντικαθίστανται από τους όρους «για την Ιταλία και την Ελλάδα».

2. Η τέταρτη αιτιολογική σκέψη αντικαθίσταται από το ακόλουθο κείμενο:

«ότι οι έλεγχοι που διενεργήθηκαν στην Ιταλία αφορούσαν το σύνολο των γαλακτοπαραγωγών, καθιστώντας έτσι δυνατή, έχοντας πλήρη γνώση, την ανανέωση για την περίοδο 1994/95, της αύξησης της συνολικής εγγυημένης ποσότητας που χορηγήθηκε για την περίοδο 1993/94 7 ότι, εντούτοις, πρέπει ένα μέρος της αύξησης αυτής, δηλαδή 298 030 τόνοι, να μη διατεθεί ώστε να χρησιμοποιηθεί, εάν χρειαστεί, για τη χορήγηση, υπό ορισμένες προϋποθέσεις, ποσοτήτων αναφοράς σε παραγωγούς 7»

2α. Στην πέμπτη αιτιολογική σκέψη, στο τελευταίο μέρος της φράσεως, ο αριθμός «550 000 τόνοι», αντικαθίσταται με τον αριθμό «900 000 τόνοι».

3. Στο άρθρο 1 της πρότασης:

- ο πίνακας του άρθρου 3 παράγραφος 2 στοιχείο α) του κανονισμού (ΕΟΚ) αριθ. 3950/92 αντικαθίσταται από τον ακόλουθο πίνακα:

>ΘΕΣΗ ΠΗΝΑΚΑ>

- το στοιχείο β) του άρθρου 3 παράγραφος 2 του κανονισμού (ΕΟΚ) αριθ. 3950/92 αντικαθίσταται από το ακόλουθο κείμενο:

«β) για την περίοδο από 1ης Απριλίου 1994 έως 31 Μαρτίου 1995 και τις ακόλουθες περιόδους:

>ΘΕΣΗ ΠΗΝΑΚΑ>

Η αύξηση των συνολικών ποσοτήτων παραδόσεων για την περίοδο 1993/94 ισχύει για την Ισπανία και ανανεώνεται για την Ελλάδα και την Ιταλία για την περίοδο 1994/95. Η συνολική ποσότητα παραδόσεων για την Ιταλία περιλαμβάνει απόθεμα 298 030 τόνων που θα διατεθεί εάν παραστεί ανάγκη και με σύμφωνη γνώμη της Επιτροπής ως ποσότητες αναφοράς για τους παραγωγούς που προσέφυγαν κατά της εθνικής διοίκησης μετά την απόσυρση των ποσοτήτων αναφοράς που τους αντιστοιχούσαν και η σχετική απόφαση ήταν θετική. Πριν από την περίοδο 1995/96, η Επιτροπή θα υποβάλει στο Συμβούλιο έκθεση συνοδευόμενη από προτάσεις σχετικά με το αν πρέπει να εξακολουθήσει να ισχύει για το 1995/96 και τα επόμενα έτη η αύξηση για την Ελλάδα και το ποσό της αύξησης για την Ιταλία.».

(1) ΕΕ αριθ. C 108 της 16. 4. 1994, σ. 9.
Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΟΚ) αριθ. 3438/92 του Συμβουλίου που προβλέπει ειδικά μέτρα για τη μεταφορά ορισμένων νωπών οπωροκηπευτικών καταγωγής Ελλάδας, όσον αφορά τη διάρκεια εφαρμογής τους (94/C 105/10) (Κείμενο που παρουσιάζει ενδιαφέρον για τον ΕΟΧ) COM(94) 89 τελικό - 94/0075(CNS)

(Υποβλήθηκε από την Επιτροπή στις 23 Μαρτίου 1994)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43 παράγραφος 2,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι ο κανονισμός (ΕΟΚ) αριθ. 3438/92 του Συμβουλίου της 23ης Νοεμβρίου 1992 (1) προέβλεψε ειδικά μέτρα για τη μεταφορά ορισμένων νωπών οπωροκηπευτικών καταγωγής Ελλάδας που απεστάλησαν το 1992 και 1993 με προορισμό άλλα κράτη μέλη, με εξαίρεση την Ιταλία, την Ισπανία και την Πορτογαλία 7

ότι, λόγω της συνεχιζόμενης κατάστασης σύρραξης που επικρατεί στα εδάφη της πρώην Γιουγκοσλαβίας, ενδείκνυται η παράταση των εν λόγω μέτρων που παρέχουν προσωρινή βοήθεια στους θιγόμενους συναλλασσομένους, οι οποίοι υποχρεούνται να παρακάμπτουν τα εδάφη αυτά, και αυτό για ένα μέγιστο χρονικό διάστημα ενός έτους,

ΕΞΕΔΩΣΕ ΤΩΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 2 παράγραφος 1 του κανονισμού (ΕΟΚ) αριθ. 3438/92, οι όροι «το 1992 και 1993» αντικαθίστανται από τους όρους «το 1992, 1993 και 1994».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1994.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 350 της 1. 12. 1992, σ. 1.
Πρόταση ΚΑΝΟΝΙΣΜΟΥ (ΕΚ) αριθ. . . . ΤΟΥ ΣΥΜΒΟΥΛΙΟΥ της . . .

για τον καθορισμό της αντισταθμιστικής πληρωμής για το μη υφαντικό λίνο για τις περιόδους εμπορίας 1994/95 και επόμενες (94/C 83/17)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας ότι το άρθρο 6α του κανονισμού (ΕΟΚ) αριθ. 1765/92 του Συμβουλίου της 30ής Ιουνίου 1992 για την καθιέρωση καθεστώτος στηρίξεως στους παραγωγούς ορισμένων αροτραίων καλλιεργειών (1), όπως τροποποιήθηκε τελευταία από τον κανονισμό (ΕΟΚ) αριθ. 1552/93 (2), προβλέπει στην παράγραφο 3 ότι, για τις μεταγενέστερες περιόδους της περιόδου εμπορίας 1993/94, καθορίζεται αντισταθμιστική πληρωμή για το μη υφαντικό λίνο 7 ότι το αντισταθμιστικό αυτό ποσό πρέπει να καθορισθεί σε επίπεδο που λαμβάνει υπόψη τόσο τις ιδιομορφίες του προϊόντος αυτού όσο και τις ενισχύσεις που χορηγούνται σε ανάλογα προϊόντα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο εμπορίας 1994/95 και τις επόμενες, η αντισταθμιστική πληρωμή ανά εκτάριο για το μη υφαντικό λίνο που αναφέρεται στο άρθρο 6α παράγραφος 3 του κανονισμού (ΕΟΚ) αριθ. 1765/92 είναι 78 Ecu πολλαπλασιαζόμενη με την περιφερειακή απόδοση των σιτηρών, που καθορίζεται εξαιρουμένης της αποδόσεως αραβοσίτου στις περιοχές στις οποίες εφαρμόζεται χωριστή απόδοση για τον αραβόσιτο.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, . . .

Για το Συμβούλιο

. . .

(1) ΕΕ αριθ. L 181 της 1. 7. 1992, σ. 12.

(2) ΕΕ αριθ. L 154 της 25. 6. 1993, σ. 19.
Πρόταση ΚΑΝΟΝΙΣΜΟΥ (ΕΚ) αριθ. . . . ΤΟΥ ΣΥΜΒΟΥΛΙΟΥ της . . .

για παράταση της γαλακτοκομικής περιόδου 1993/94 (94/C 83/19)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 230/94 (2), και ιδίως το άρθρο 2,

την πρόταση της Επιτροπής,

Εκτιμώντας ότι η ενδεικτική τιμή του γάλακτος και οι τιμές παρεμβάσεως του βουτύρου, του αποκορυφωμένου γάλακτος σε σκόνη και των τυριών grana padano και parmigiano reggiano καθορίστηκαν στο πλαίσιο της αναμορφώσεως της κοινής γεωργικής πολιτικής από τον κανονισμό (ΕΟΚ) αριθ. 2072/92 (3), όπως τροποποιήθηκε από τον κανονισμό (ΕΟΚ) αριθ. 1561/93 (4), για την περίοδο από την 1η Ιουλίου 1993 έως τις 30 Ιουνίου 1995 7 ότι πρέπει, συνεπώς, να παραταθεί η γαλακτοκομική περίοδος 1993/94 έως τις 30 Ιουνίου 1994,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η γαλακτοκομική περίοδος 1993/94 λήγει στις 30 Ιουνίου 1994 και η γαλακτοκομική περίοδος 1994/95 αρχίζει την 1η Ιουλίου 1994.

Άρθρο 2

Ο παρών κανονισμός αρχίζει να ισχύει την 1η Απριλίου 1994.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες . . .

Για το Συμβούλιο

. . .

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 30 της 3. 2. 1994, σ. 1.

(3) ΕΕ αριθ. L 215 της 30. 7. 1992, σ. 65.

(4) ΕΕ αριθ. L 154 της 25. 6. 1993, σ. 33.
Πρόταση ΚΑΝΟΝΙΣΜΟΥ (ΕΚ) αριθ. . . . ΤΟΥ ΣΥΜΒΟΥΛΙΟΥ της . . .

για τον καθορισμό, για την περίοδο εμπορίας 1994/95, της τιμής στόχου για το σύσπορο βάμβακα (94/C 83/13)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την πράξη προσχώρησης της Ελλάδας, και ιδίως την παράγραφο 8 του πρωτοκόλλου αριθ. 4 περί βάμβακος, όπως τροποποιήθηκε τελευταία από τον κανονισμό (ΕΟΚ) αριθ. 1553/93 (1),

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι το πρωτόκολλο αριθ. 4 προβλέπει στην παράγραφο 8 ότι η τιμή στόχου για το σύσπορο βάμβακα πρέπει να καθορίζεται ετησίως σύμφωνα με τα κριτήρια που καθορίζονται στην παράγραφο 2 7

ότι η εφαρμογή των προαναφερθέντων κριτηρίων οδηγεί στον καθορισμό της τιμής στόχου στο επίπεδο που ορίζεται κατωτέρω,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για την περίοδο εμπορίας 1994/95, η τιμή στόχου για το σύσπορο βάμβακα καθορίζεται σε 101,46 Ecu/100 kg.

2. Η τιμή που αναφέρεται στην παράγραφο 1 αφορά το βαμβάκι:

- ποιότητας υγιούς, ανόθευτης και εμπορεύσιμης,

- με 10 % υγρασία και 3 % προσμείξεις,

- που έχει τα αναγκαία χαρακτηριστικά για να ληφθούν, μετά από την εκκόκκιση, 54 % σπόροι και 32 % ίνες βαθμού αριθ. 5 (white middling) και μήκους 28 χιλιοστών (1-332″).

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Σεπτεμβρίου 1994.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, . . .

Για το Συμβούλιο

. . .

(1) ΕΕ αριθ. L 154 της 25. 6. 1993, σ. 21.
Πρόταση ΚΑΝΟΝΙΣΜΟΥ (ΕΚ) αριθ. . . . ΤΟΥ ΣΥΜΒΟΥΛΙΟΥ της . . .

για την τροποποίηση του κανονισμού (ΕΟΚ) αριθ. 2729/75 για τις εισφορές κατά την εισαγωγή που εφαρμόζονται στα μείγματα σιτηρών, ρυζιού και θραυσμάτων ρυζιού (94/C 83/05)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου

τη γνώμη της Οικονομικής και Κοινωνικής Επιτροπής,

Εκτιμώντας:

ότι, στο άρθρο 2 παράγραφος 2 του κανονισμού (ΕΟΚ) αριθ. 2729/75 του Συμβουλίου (1) προβλέπεται η εφαρμογή εισφορών κατά την εισαγωγή που εφαρμόζονται στα μείγματα ρυζιού 7

ότι, μετά την τροποποίηση του ορισμού των θραυσμάτων ρυζιού που προβλέπεται στον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως της αγοράς του ρυζιού (2), όπως τροποποιήθηκε τελευταία από τον κανονισμό (ΕΚ) αριθ. . . . (3), θα υπάρχει υψηλότερο ποσοστό θραυσμάτων ρυζιού στις εισαγωγές ρυζιού 7 ότι πρέπει να αυξηθεί το ποσοστό των θραυσμάτων ρυζιού που πρέπει να υπάρχει σε ένα μείγμα για να δικαιούται της εισφοράς που εφαρμόζεται στα θραύσματα ρυζιού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2729/75 τροποποιείται ως εξής:

1. Στο άρθρο 2 παράγραφος 1, η ένδειξη «κανονισμός αριθ. 359/67/ΕΟΚ» αντικαθίσταται από την ένδειξη «κανονισμός (ΕΟΚ) αριθ. 1418/76» και η ένδειξη «κανονισμός (ΕΟΚ) αριθ. 2727/75» αντικαθίσταται από την ένδειξη «κανονισμός (ΕΟΚ) αριθ. 1766/92».

2. Στο άρθρο 2, η παράγραφος 2 αντικαθίσταται από τις ακόλουθες παραγράφους 2 και 3:

«2. Η εισφορά που εφαρμόζεται στα μείγματα που αποτελούνται είτε από ρύζι που ανήκει σε πολλές ομάδες ή σε διαφορετικά στάδια μεταποιήσεως είτε από ρύζι που ανήκει σε μία ή πολλές ομάδες ή σε διαφορετικά στάδια μεταποιήσεως και θραύσματα ρυζιού είναι εκείνη που εφαρμόζεται στο κύριο συνθετικό κατά βάρος, εάν αυτό αντιπροσωπεύει τουλάχιστον 90 % του βάρους του μείγματος εάν πρόκειται για ρύζι που ανήκει σε μία ή περισσότερες ομάδες ή διαφορετικά στάδια μεταποιήσεως και τουλάχιστον 95 % κατά βάρος του μείγματος εάν πρόκειται για θραύσματα.

3. Δυνάμει της παραγράφου 2, εάν κανένα συνθετικό δεν αντιπροσωπεύει τουλάχιστον 90 ή 95 % του βάρους του μείγματος, κατά περίπτωση, η εισφορά που εφαρμόζεται είναι εκείνη που εφαρμόζεται στο συνθετικό που υπόκειται στην υψηλότερη εισφορά.»

Άρθρο 2

Ο παρών κανονισμός αρχίζει να ισχύει την εικοστή πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την περίοδο εμπορίας 1994/95.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, . . .

Για το Συμβούλιο

. . .

(1) ΕΕ αριθ. L 281 της 1. 11. 1975, σ. 18.

(2) ΕΕ αριθ. L 166 της 25. 6. 1976, σ. 1.

(3) Βλέπε σελίδα 8 της παρούσας Επίσημης Εφημερίδας.
Πρόταση ΚΑΝΟΝΙΣΜΟΥ (ΕΚ) αριθ. . . . ΤΟΥ ΣΥΜΒΟΥΛΙΟΥ της . . .

για τον καθορισμό, για την περίοδο εμπορίας 1994/95, ορισμένων τιμών στον τομέα της ζάχαρης και του ποιοτικού τύπου τεύτλων (94/C 83/08)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως της αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΚ) αριθ. 133/94 (2), και ιδίως το άρθρο 2 παράγραφος 3, το άρθρο 3 παράγραφος 4 και το άρθρο 4 παράγραφος 3,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι, κατά τον καθορισμό των τιμών ζάχαρης, πρέπει να ληφθούν υπόψη οι στόχοι της κοινής γεωργικής πολιτικής 7 ότι η κοινή γεωργική πολιτική έχει ιδίως ως στόχους να εξασφαλίσει στον αγροτικό πληθυσμό ικανοποιητικό επίπεδο ζωής, να εγγυηθεί για την ασφάλεια του εφοδιασμού και να εξασφαλίσει λογικές τιμές κατά τις παραδόσεις στους καταναλωτές 7

ότι, για την επίτευξη των στόχων αυτών, είναι αναγκαίο να καθορισθεί η ενδεικτική τιμή ζάχαρης σε επίπεδο το οποίο, λαμβάνοντας ιδίως υπόψη το επίπεδο που απορρέει για την τιμή παρεμβάσεως, εξασφαλίζει στους παραγωγούς τεύτλων ή ζαχαροκάλαμων ικανοποιητική αμοιβή, χωρίς ταυτόχρονα να θίγονται τα συμφέροντα των καταναλωτών, και το οποίο μπορεί να διατηρήσει μία εξισορροπημένη σχέση μεταξύ των τιμών των κυρίων γεωργικών προϊόντων 7

ότι, λόγω των χαρακτηριστικών που διέπουν την αγορά ζάχαρης, η εμπορία δεν εμφανίζει παρά περιορισμένους σχετικά κινδύνους 7 ότι, κατά συνέπεια, για τον καθορισμό της τιμής παρεμβάσεως της ζάχαρης, η διαφορά μεταξύ της ενδεικτικής τιμής και της τιμής παρεμβάσεως δύναται να καθορισθεί σε επίπεδο σχετικά χαμηλό 7

ότι η τιμή βάσεως του τεύτλου πρέπει να ορισθεί λαμβανομένης υπόψη της τιμής παρεμβάσεως, όπως και των σχετικών εξόδων μεταποιήσεως και παραδόσεως των τεύτλων στα εργοστάσια, και με βάση την απόδοση η οποία είναι δυνατό να εκτιμηθεί για την Κοινότητα σε 130 χιλιόγραμμα λευκής ζάχαρης ανά τόνο τεύτλων με περιεκτικότητα σε ζάχαρη 16 %,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Η ενδεικτική τιμή της λευκής ζάχαρης καθορίζεται σε 55,07 Ecu/100 kg.

2. Η τιμή παρεμβάσεως της λευκής ζάχαρης καθορίζεται σε 52,33 Ecu/100 kg για τις μη ελλειμματικές ζώνες της Κοινότητας.

Άρθρο 2

Η τιμή βάσεως του τεύτλου που ισχύει στην Κοινότητα καθορίζεται σε 39,48 Ecu/τόνο στο στάδιο της παραδόσεως στον τόπο συγκεντρώσεως.

Άρθρο 3

Τα τεύτλα του ποιοτικού τύπου εμφανίζουν τα ακόλουθα χαρακτηριστικά:

α) ποιότητα υγιή, ανόθευτη και σύμφωνη με τα συναλλακτικά ήθη 7

β) περιεκτικότητα 16 % σε ζάχαρη κατά την παραλαβή.

Άρθρο 4

Ο παρών κανονισμός αρχίζει να ισχύει την τρίτη ημέρα από τη δημοσίευσή του στη Επίσημη Εφημερίδα των Ευρωπαϊκών Κοινοτήτων.

Εφαρμόζεται για την περίοδο εμπορίας 1994/95.

Ο παρών κανονισμός είναι δεσμευτικός ως προς όλα τα μέρη του και ισχύει, άμεσα σε κάθε κράτος μέλος.

Βρυξέλλες, . . .

Για το Συμβούλιο

. . .

(1) ΕΕ αριθ. L 177 της 1. 7. 1981, σ. 4.

(2) ΕΕ αριθ. L 22 της 27. 1. 1994 σ. 7.
Πρόταση ΚΑΝΟΝΙΣΜΟΥ (ΕΚ) αριθ. . . . ΤΟΥ ΣΥΜΒΟΥΛΙΟΥ της . . .

για τροποποίηση του κανονισμού (ΕΟΚ) αριθ. 1766/92 περί κοινής οργανώσεως της αγοράς στον τομέα των σιτηρών (94/C 83/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 42 και 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι στον κανονισμό (ΕΟΚ) αριθ. 1766/92 του Συμβουλίου (1), όπως τροποποιήθηκε από τον κανονσμό (ΕΟΚ) αριθ. 2193/93 (2), έχει καθορισθεί ένα καθεστώς αντισταθμιστικών πληρωμών για τους παραγωγούς πατάτας που προορίζεται για την παραγωγή αμύλου 7 ότι, για να εξασφαλισθεί ο έλεγχος της παραγωγής αμύλου, ενδείκνυται να εξαρτάται η χορήγηση αυτών των αντισταθμιστικών πληρωμών από την υποβολή μιας συμβάσεως καλλιέργειας 7

ότι στον κανονισμό (ΕΟΚ) αριθ. 1766/92, προβλέπεται ένα καθεστώς προσαρμογής της προκαθορισμένης εισφοράς και της προκαθορισμένης επιστροφής συναρτήσει της εξελίξεως της διεθνούς αγοράς 7 ότι, για να διευκολυνθεί η διαχείριση του καθεστώτος αυτού και μεριμνώντας για καλή διοικητική διαχείριση, ενδείκνυται να γίνουν ελαστικότερες οι διατάξεις που διέπουν τον καθορισμό των πριμοδοτήσεων και των διορθωτικών ποσών που προκύπτουν από το εν λόγω καθεστώς 7

ότι, εξάλλου, με την ευκαιρία της εγκρίσεως του κανονισμού (ΕΟΚ) αριθ. 1766/92, η βύνη έχει μεταφερθεί από την ομάδα των προϊόντων που αναφέρονται στο άρθρο 1 παράγραφος 1 στοιχείο δ) στην ομάδα των προϊόντων που αναφέρονται στο στοιχείο γ) της εν λόγω παραγράφου 7 ότι πρέπει, συνεπώς, να διορθωθεί το παράρτημα Α του προαναφερθέντος κανονισμού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1766/92 τροποποιείται ως εξής:

1. Στο άρθρο 8, η παράγραφος 2 συμπληρώνεται από το ακόλουθο εδάφιο:

«Με την επιφύλαξη των διατάξεων του πρώτου εδαφίου, η αντισταθμιστική εισφορά πληρώνεται για την ποσότητα των πατατών που καλύπτονται με σύμβαση μεταξύ του παραγωγού πατάτας και της βιομηχανίας αμύλου.»

2. Στο άρθρο 12 παράγραφος 2, η τελευταία φράση αντικαθίσταται από την ακόλουθη:

«Στην περίπτωση αυτή, μία πριμοδότηση προστίθεται στην εισφορά.»

3. Στο άρθρο 13 παράγραφος 4, το δεύτερο εδάφιο αντικαθίσταται από το ακόλουθο:

«Μπορεί να καθορισθεί διορθωτικό ποσό. Εφαρμόζεται στην επιστροφή σε περίπτωση προκαθορισμού της. Το διορθωτικό αυτό ποσό καθορίζεται σύμφωνα με τη διαδικασία που καθορίζεται στο άρθρο 23. Εντούτοις, σε περίπτωση ανάγκης, η Επιτροπή μπορεί να τροποποιήσει τα διορθωτικά ποσά.»

4. Στο παράρτημα Α, ο κωδικός ΣΟ 1107 (Βύνη, έστω και καβουρντισμένη) διαγράφεται.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την περίοδο 1994/95. Εντούτοις, το άρθρο 1 σημείο 4 εφαρμόζεται από την 1η Ιουλίου 1993.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, . . .

Για το Συμβούλιο

. . .

(1) ΕΕ αριθ. L 181 της 1. 7. 1992, σ. 21.

(2) ΕΕ αριθ. L 196 της 5. 8. 1993, σ. 22.
Πρόταση ΚΑΝΟΝΙΣΜΟΥ (ΕΚ) αριθ. . . . ΤΟΥ ΣΥΜΒΟΥΛΙΟΥ της . . .

για την τροποποίηση του κανονισμού (ΕΟΚ) αριθ. 2046/89 για τη θέσπιση των γενικών κανόνων σχετικά με την απόσταξη των οίνων και των υποπροϊόντων της οινοποίησης (94/C 83/32)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΚ) αριθ. . . . (2), και ιδίως το άρθρο 35 παράγραφος 7, το άρθρο 36 παράγραφος 5, το άρθρο 38 παράγραφος 4 και το άρθρο 79 παράγραφος 2,

την πρόταση της Επιτροπής,

Εκτιμώντας:

ότι το άρθρο 2 παράγραφος 3 του κανονισμού (ΕΟΚ) αριθ. 2046/89 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 1567/93 (4), προβλέπει τη δυνατότητα, για τα κράτη μέλη, να εξομοιώνουν τις ομάδες των παραγωγών με παραγωγούς για την εφαρμογή της υποχρεωτικής αποστάξεως και ότι η παράγραφος 4 του ιδίου άρθρου προβλέπει την υποβολή σχετικής εκθέσεως 7 ότι πρέπει τα προτεινόμενα μέτρα να έχουν συνοχή με άλλα μέτρα τα οποία η Κοινότητα προτίθεται να εκπονήσει προσεχώς και ότι, για το λόγο αυτό, ενδείκνυται να παραταθεί η προθεσμία που προβλέπεται στην παράγραφο 4,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 2 του κανονισμού (ΕΟΚ) αριθ. 2046/89 η παράγραφος 4 αντικαθίσταται από το ακόλουθο κείμενο:

«4. Η παράγραφος 3 εφαρμόζεται έως τις 31 Αυγούστου 1995.

Πριν από τις 31 Μαρτίου 1995, η Επιτροπή υποβάλλει στο Συμβούλιο έκθεση επί της εφαρμογής της εν λόγω παραγράφου, συνοδευομένη, κατά περίπτωση, από κατάλληλη πρόταση. Το Συμβούλιο αποφασίζει επί των ενδεχομένων μέτρων που εφαρμόζονται από την 1η Σεπτεμβρίου 1995.».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Σεπτεμβρίου 1994.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, . . .

Για το Συμβούλιο

. . .

(1) ΕΕ αριθ. L 84 της 27. 3. 1987, σ. 1.

(2) Βλέπε σελίδα 50 της παρούσας Επίσημης Εφημερίδας.

(3) ΕΕ αριθ. L 202 της 14. 7. 1989, σ. 14.

(4) ΕΕ αριθ. L 154 της 25. 6. 1993, σ. 41.
Πρόταση ΚΑΝΟΝΙΣΜΟΥ (ΕΚ) αριθ. . . . ΤΟΥ ΣΥΜΒΟΥΛΙΟΥ της . . .

για τον καθορισμό, για τη συγκομιδή 1994, των πριμοδοτήσεων για τον καπνό σε φύλλα κατά ομάδα καπνού (94/C 83/34)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2075/92 του Συμβουλίου της 30ής Ιουνίου 1992 περί κοινής οργανώσεως της αγοράς του ακατέργαστου καπνού (1) και ιδίως το άρθρο 4 παράγραφος 1,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι, κατά τον καθορισμό των πριμοδοτήσεων στον τομέα του ακατέργαστου καπνού, πρέπει να ληφθούν υπόψη οι στόχοι της κοινής γεωργικής πολιτικής 7 ότι η κοινή γεωργική πολιτική έχει, ιδίως, ως στόχους να εξασφαλίσει στο γεωργικό πληθυσμό δίκαιο επίπεδο ζωής, να εγγυηθεί την ασφάλεια του εφοδιασμού και να εξασφαλίσει λογικές τιμές στις παραδόσεις στους καταναλωτές 7 ότι, για το ποσό των πριμοδοτήσεων, πρέπει να ληφθούν υπόψη ιδίως οι προηγούμενες και οι προβλεπόμενες δυνατότητες διαθέσεως των διαφόρων καπνών με κανονικές συνθήκες ανταγωνισμού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για τη συγκομιδή 1994, το ποσό της πριμοδοτήσεως που προβλέπεται στο άρθρο 4 του κανονισμού (ΕΟΚ) αριθ. 2075/92 για καθεμία από τις ομάδες του ακατέργαστου καπνού και τα επιπλέον ποσά, καθορίζονται στο παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, . . .

Για το Συμβούλιο

. . .

(1) ΕΕ αριθ. L 215 της 30. 7. 1992, σ. 70.

ΠΑΡΑΡΤΗΜΑ

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>